**Jucărie**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-s grele articulațiile de timp

Vopseaua-mi, se cojește pe la colțuri

Cheița nu a mai întors-o vre-o copilă

Iar arcul îmi vibrează în rugină

Abandonat, pe raftul prăfuit

Uitarea se așterne peste mine

Eu cel folosit în jocuri și iubire

Acum sunt degradat și izgonit

Aștept, dar oare ce mai pot spera

Gunoiul mă așteaptă cu ardoare

O simplă jucărie , în uitare

La aruncare condamnat de soarta mea

E de prisos să mai întreb acuma

Tot de prisos, mi-e chiar să mai și sper

Când timpul mă admiră-ncet cum pier

Eu ignorat și vechi și prăfuit.